A 2005-ös konföderációs kupa ideje alatt folyamatos rotációt tartott a válogatott kapujában, hol Oliver Kahn hol pedig Jens Lehmann védhetett. 2006. április 7-én Klinsmann végül döntött, száműzte a kispadra Kahnt, és kijelölte a keret első számú kapusának Lehmannt az Arsenal portását. Döntésében szerepet játszott Lehmann jó klubteljesítménye, az Arsenallal ugyanis bejutott a 2006-os Bajnokok Ligája döntőjébe, ahol azonban vereséget szenvedett az FC Barcelona ellen.